химически продукти и секторът на стъклените влакна са засегнати от нарушения поради предоставени от турското правителство безвъзмездни средства.
 (225)
 По отношение на първото твърдение на производителя износител, както вече бе подробно обяснено в съображение 185, при липсата на каквато и да е публично достъпна финансова информация за производителите на ТСВ в Турция Комисията стигна до заключението, че финансовите данни за 2018 г. за химическия сектор на групата Sisecam са подходящи за целите на настоящото разследване. Това е така, тъй като в съответствие с член 2, параграф 6а, буква а) от основния регламент при липсата на финансови данни за продукта, предмет на разследването, Комисията може за целите на формирането на нормалната стойност да разгледа производството на продукт от същата обща категория и/или сектор като тези на продукта, предмет на разследването.
 (226)
 Що се отнася до корекциите за разходите за въвеждане в експлоатация, макар тези разходи да могат да повлияят на отчетените ПОАР и рентабилност в зависимост от прилаганите счетоводни правила, производителят износител не представи количествено твърдяното въздействие, нито посочи как следва да бъде направена необходимата според него корекция. Във всеки случай всякакви отчетени през 2018 г. разходи за въвеждане в експлоатация биха намалили действителния марж на печалбата. Поради това, дори да е имало някакво отражение върху ПОАР и рентабилността на дружеството, възприетият от Комисията подход бе консервативен и в полза на производителите износители. Комисията съответно констатира, че разходите са представителни за целите на настоящото разследване. Също така няма доказателства, че безвъзмездните средства, за които се твърди, че са получени от дружеството, са основание информацията да бъде счетена за ненадеждна за целите на настоящото разследване. Производителят износител не представи информация за предоставените според него безвъзмездни средства, нито за начина, по който смята, че те са оказали нарушаващо въздействие. Поради това Комисията реши да отхвърли твърденията на този производител износител.
 (227)
 Освен това групата Yuntianhua заяви, че изчисляването на ПОАР и печалбата на дружеството в представителната държава не следва да се основава само на оперативните приходи и разходи, а на всички приходи, себестойността на продадените стоки (СПС) и разходите. Производителят износител заяви, че ПОАР са определени и количествено представени във финансовите отчети и не са необходими добавяния или приспадания. Производителят износител заяви също така, че приходите обхващат продажбите за свързани страни („вътрешногруповите продажби“), докато използваните за формиране на нормалната стойност ПОАР и печалба следва да се отнасят само за продажбите за несвързани страни. На последно място производителят износител заяви, че използваните за формиране на нормалната стойност ПОАР и печалба следва да обхващат само продажбите на вътрешния пазар в Турция, а не общите продажби на въпросното дружество.
 (228)
 Що се отнася до първата точка, за да установи ПОАР и печалбата, Комисията взе предвид само пряко свързаните с производството разходи, т.е. оперативните приходи и разходи. След това и тъй като сегментът на операциите с химически продукти е отчел положителен финансов резултат, финансовата печалба бе приспадната от ПОАР. Чрез това изчисление се получиха надеждни стойности за ПОАР и печалбата за сегмента на операциите с химически продукти на дружеството, доколкото при него основателно не се вземат предвид